
14.09.2022. a nr ……………...
Koha-aadressi määramine

(Vestervalli tn 15b)

1. Asjaolud ja menetluse käik
Ruumiandmete seaduse § 48 lõike 1 kohaselt peab koha-aadress tagama objekti leidmise geograafilises ruumis ning olema kooskõlas Keskkonnaministri 16.06.2021. a määruse nr 32 "Aadressiandmete süsteem" nõuetega. Antud määruse § 15 lõike 4 kohaselt koha-aadressi määramisel ruumiandmete seaduse § 48 lõike 2 punktis 1 või 3 nimetatud viisil määratakse koha-aadress liikluspinna järgi, millelt on juurdepääs aadressiobjektile.
Ruumiandmete seaduse § 48 lõike 2 punktide 1 ja 3 kohaselt unikaalaadressi nõudega alal, samuti aadressikoha olemasolul nii unikaalaadressi nõudega alal kui ka väljaspool seda määratakse hoonete, aadressi vajavate hooneosade ja hoonestatud või hoonestatavate maaüksuste lähiaadressid piirkonniti sama aadressikoha järgi, kasutades liikluspinna nimi, millele lisatakse erilisand või kui väikekoht sisaldab liikluspinda, siis väikekoha nimi ja liikluspinna nimi, millele lisatakse erilisand.
Ruumiandmete seaduse § 57 lõike 1 punkti 2 kohaselt peab koha-aadressi muutma, kui kehtestatud koha-aadress ei ole vastavuses õigusaktides sätestatud nõuetega.
Lähtudes sellest viib Narva Linnavalitsus läbi linna halduspiirides asuvate koha-aadresside korrastamiseks aadressitoimingud.

Narva Linnavalitsuse 03.11.1999. a korraldusega nr 2725-k määrati Narva linna haigla piimaköögile aadress Hariduse tn 15b.

Maa-amet on teinud 26.05.2021. a aadressiandmete menetlusrakendusse veateate, et koha-aadress Hariduse tn 15b (51101:002:0107) vajab ebaloogilise numeratsiooni tõttu korrastamist. 
Et Hariduse tn 15b maaüksusele on juurdepääs Vestervalli, mitte Hariduse tänavalt, siis lähtuvalt juurdepääsetavast liikluspinnast määratakse katastritunnusega 51101:002:0107 maaüksusele (asendiplaan lisatud) õigusaktide nõuetele vastav aadress Narva linn, Vestervalli tn 15b.
Hariduse tn 15b maaüksuse omanikke teavitati kavandatava aadressi muutmisest 28.07.2021. a isikute kontaktiks olevale e-posti aadressile, mille kohta esitati vastuväide. Kinnistu omanikud väidavad, et:
-
juurdepääs nende hoonele aadressil Hariduse tn 15b on võimalik ka Lavretsovi tänavalt või läbi polikliiniku hoone;

-
linnavalitsusel ei ole õigust muuta neile kuuluva maaüksuse aadressi omavoliliselt ja kaootiliselt.
30.03.2022. a on omanikele saadetud tutvumise ja arvamuse või vastuväidete esitamise eesmärgil korralduse eelnõu koos selgituskirjaga (dokumendiregistris kiri nr 1-13.3/715), milles anti järgmised selgitused:
Lavretsovi tänavalt  on juurdepääs läbi kahe naaberkinnistu Lavretsovi tn 9 (51101:002:0066) ja Vestervalli tn 13a (51101:002:0117). Need territooriumid on eraomandid, st et juurdepääsu nende kaudu saab piirata, sealhulgas ka füüsiliselt (blokeerida). Samal põhjusel ei ole mõtet kaaluda juurdepääsu linna polikliiniku kõrvalasuva hoone kaudu (Vestervalli tn 15 (51101:002:0114).

Hoolimata asjaolust, et objekt asub kvartali sees, on juurdepääs sellele nimelt avalikult kasutatavalt teelt, mis asub katastriüksusel Vestervalli tänav J1 (51101:002:0110). See katastriüksus kuulub linnale, selle sihtotstarve on "transpordimaa", on ühiskasutuses olev tee ja lühim juurdepääs nende hooneni Vestervalli tänavalt.
Kuna aadresside korrastamine on ruumiandmete seaduse kohaselt kohaliku omavalitsuse õigus, kui ka kohustus, siis ei saa esitatud vastuväiteid lugeda põhjendatuks.
2. Õiguslikud alused
2.1
Ruumiandmete seaduse § 54 lõike 1 kohaselt on koha-aadressi määrajaks linna- või vallavalitsus ja § 55 lõike 1 kohaselt teeb aadressitoimingud ning asjakohased otsused koha-aadressi määraja omal algatusel;
2.2. Keskkonnaministri 16.06.2021 määruse nr 32 „Aadressiandmete süsteem“ § 15 lõike 4 kohaselt koha-aadressi määramisel ruumiandmete seaduse § 48 lõike 2 punktis 1 või 3 nimetatud viisil määratakse koha-aadress liikluspinna järgi, millelt on juurdepääs aadressiobjektile;
2.3
Vastavalt haldusmenetluse seaduse § 68 lõikele 2 otsustab haldusakti kehtetuks tunnistamise haldusorgan, kelle pädevuses oleks haldusakti andmine kehtetuks tunnistamise ajal.
3. Otsus
Määrata katastritunnusega 51101:002:0107 maaüksusele koha-aadress Narva linn, Vestervalli tn 15b.

4. Rakendussätted
4.1
Tunnistada kehtetuks Narva Linnavalitsuse 03.11.1999. a korraldus nr 2725-k „Postiaadressi omistamine“;

4.2
Narva Linnavalitsuse Arhitektuuri- ja Linnaplaneerimise Ametil teha korraldus teatavaks maaüksuse omanikele;

4.3
Korraldus jõustub teatavakstegemisest;

4.4
Käesoleva korralduse peale võib esitada Narva Linnavalitsusele vaide haldusmenetluse seaduses sätestatud korras 30 päeva jooksul arvates korraldusest teadasaamise päevast või esitada kaebus Tartu Halduskohtu Jõhvi kohtumajale halduskohtumenetluse seadustikus sätestatud korras 30 päeva jooksul arvates korralduse teatavakstegemisest.

